**Predlžujeme termín a zjednodušujeme procesy odovzdania prihlášky na štúdium**

**Termín podania prihlášok na bakalárske štúdium – najneskôr 10 pracovných dní po začiatku výučby na stredných školách** platí na všetkých fakultách (okrem študijných programov na Fakulte športu), najneskôr však 30. júna 2020.

**Elektronická prihláška PLNE** nahrádza papierovú prihlášku.

Uchádzač, ktorý maturuje v školskom roku 2019/20 je povinný predložiť len **výpis známok zo stredoškolského štúdia** potvrdený príslušnou školou. Uchádzač môže doručiť výpis známok po podaní elektronickej prihlášky dodatočne a to najneskôr **do 2 týždňov po začiatku výučby na stredných školách** (najneskôr však 30. júna 2020), rovnako ako potvrdenie o zdravotnom stave a doklad o úhrade platby za podanie prihlášky.

Uchádzač, ktorý maturoval pred šk. rokom 2019/20 predloží overené kópie vysvedčení (alebo potvrdený výpis) **do 2 týždňov po začiatku výučby na stredných školách** (najneskôr však 30. júna 2020), rovnako ako potvrdenie o zdravotnom stave a doklad o úhrade platby za podanie prihlášky.

**Termín podania prihlášok na magisterské štúdium – 31. máj 2020**

**Ďalšie zmeny alebo úpravy prijímania prihlášok na štúdium budú závisieť od aktuálnej situácie v krajine.**